Sildtsüklilised ühendid
Sildtsüklilised ühendid kuuluvad polütsükliliste ühendite hulka, mis sisaldavad kahest või enamast tsüklist koosnevat süsteemi. Tavaliselt on tegu orgaaniliste ühenditega, kuid leidub ka anorgaanilisi ühendeid. Lihtsamatel juhtudel on tsüklid ühendites teineteise kõrval, nagu naftaleenis. Sildtsükliliste ühendite korral on tsüklis sillapea aatomid ühendatud sillaga. Sillaks võib olla kas üksik aatom või pikem ahel. Sillapea aatomiteks võivad olla kõik skelettahelasse kuuluvad aatomid, peale vesiniku. Orgaanilised sildtsüklilised ühendid võivad olla nii karbotsüklilised, mille alla kuuluvad alkaanid ja alkeenid, kui ka heterotsüklilised. Heterotsüklilistes ühendites on peale süsiniku ka teisi aatomeid, näiteks lämmastik, hapnik, väävel.